VS002605
Datum: 2003-06-15T02:00:00.000+02:00
datum_sodbe_i_stopnje: 2012-09-03T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - zmanjšanje življenjske aktivnosti
skupina: poškodbe glave in možganov in njihove posledice - poškodbe kolena in goleni in njihove posledice
fischer: izredno hudi primeri
odskodnina: 297.000 EUR (končni znesek odškodnine je bil ustrezno znižan glede na ugotovljeno soodgovornost) - enotna odškodnina
opombe: II Ips 204/2013 Reviziji tožeče stranke je bilo delno ugodeno zaradi drugačne materialnopravne odločitve glede (ne)zastaranja tožbenega zahtevka v zvišanem delu.
sodisce: Vrhovno sodišče

## Oškodovanec

**Spol:**

moški

**Starostna skupina:**

od 20 do 25 let

Obiskoval je poklicno trgovsko šolo.

## Škodni dogodek

Prometna nesreča - kot pešca ga je podrlo motorno vozilo. Soodgovornost oškodovanca je ocenjena na 60% - negotova hoja pod vplivom alkohola in mamil z močno zmanjšanimi reakcijami (skoraj po sredi ceste) izven naselja, v nočnem času in brez svetlobnih teles.

## Poškodba

Udarnina možganov z več kontuzijskimi krvavitvami, začetni difuzni edem možganov, obojestransko frontalen higrom možganov, zlom spodnje čeljustnice, raztrganina jezika, prečni zlom obeh goleni; nastala je psevdoartroza v predelu desne goleni in osteitis desne goleni. Katastrofalna škoda.

## Telesne bolečine

Zelo hude telesne bolečine po 1 uro dnevno v času zdravljenja v bolnišnici - 9 mesecev in 12 dni, hude telesne bolečine - 2 meseca ob fizioterapiji, 14 dni zaradi zapletov pri operaciji, prbl. 10 dni zaradi pojava osteitisa. Zmerne bolečine ves čas zdravljenja zaradi zmanjšane mišične mase, zakrčenosti sklepov. Boleči so tudi spontani vzgibi. Občasne zmerne bolečine pri premikih okončin na desni strani in glavobole ima še vedno.

#### Hospitalizacija

3 operacije zaradi vnetja kosti, več dodatnih operacij zaradi aseptičnih vnetij v predelu zloma golenice.

#### Ambulantno zdravljenje

2x kontrolni pregled pri kirurgu.

#### Rehabilitacija

Fizioterapija.

#### Nevšečnosti med zdravljenjem

Zdravljenje je trajalo dobro leto v več ustanovah. Več RTG - slikana glava (4x), prsni koš, okončine, obrazne kosti, hrbtenica, noge (7x), večkrat pljuča. Nošenje žične opornice v zgornji čeljusti, redno apiriranje pljuč in sapnika v prvih mesecih zdravljenja.

## Strah

Občasno doživljanje zmernega strahu med zdravljenjem, ki pa je zaradi poškodb možganov bistveno manjše intenzitete kot bi bilo v podobnih okoliščinah pri povprečnem človeku.

## Zmanjšanje življenjske aktivnosti

Oškodovanec je utrpel katastrofalno škodo. Popolnoma je psiho-organsko spremenjen. Je 100% invalid, nesposoben za kakršnokoli osnovno opravilo (oblačenje, umivanje, obuvanje, gibanje, hranjenje - poje lahko kak piškot ali na koščke narezano sadje, ne pa jogurta, saj ne more fiksirati lončka z desno roko). Je inkontinenten, v plenicah, ostala mu je hemipareza, ni zmožen hoje, vezan je na invalidski voziček; odvisen je od 24 urne tuje pomoči. Kognitivne sposobnosti so mu močno upadle, sposoben je komunikacije le na osnovni ravni in z zelo spremenjenim govorom. Odgovoriti ni sposoben niti na osnovna vprašanja. Na enaki stopnji je tudi zavedanje, ki je elementarno, tako pa je tudi doživljanje duševnih bolečin. Prisotno je zavedanje fizične bolečine - ob vajah kriči, tolče z roko, dela grimase. Psihično je spremenjen. Pred nesrečo se je šolal, ukvarjal se je s športom, 2x tedensko je treniral s prijatelji. Družino prepozna in dom prepozna.

#### Opis invalidnosti

Invalid I. kategorije.

---

OZ člen 179